钦定古今图书集成/明伦汇编/闺媛典/第371卷 > 《孔丛子》 > 《织妇词》元·稹
## 钦定古今图书集成/明伦汇编/闺媛典/第371卷 > 《孔丛子》 > 《织妇词》元·稹

织妇何太忙，蚕经三卧行欲老。蚕神女圣早成丝，今
年丝税抽征早。早征非是官人恶，去岁官家事戎索。
征人战苦束刀疮，主将勋高换罗幕。缫丝织帛犹努
力，变缉撩机苦难织。东家头白双女儿，为解挑纹嫁
不得。檐前袅袅游丝上，上有蜘蛛巧来往。羡他虫豸
解缘天，能向虚空织罗网。